# Priekulu-nov_MB

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019.gada 25.aprīlī Nr.125

 (protokols Nr.4, 4.p.)

**Par zemes ierīcības – robežu pārkārtošanas projekta nekustamajam īpašumam**

**„Vinnēni”, Priekuļu pagastā, Priekuļu novadā, apstiprināšanu**

Novada dome novada izskata SIA ,,MĒRNIEKS MMR”, juridiskā adrese Jāņa Poruka ielā 8–313, Cēsis, Cēsu novads, elektroniski iesūtītu iesniegumu (26.03.2019., Nr.3-9/2019-2157), par zemes ierīcības robežu pārkārtošanas projekta nekustamajam īpašumam „Vinnēni”, Priekuļu pagastā, Priekuļu novadā apstiprināšanu, kuru parakstījusi zemes ierīkotāja Māra Kājuņa.

 Priekuļu novada dome konstatē sekojošo:

1. Nekustamā īpašuma „Vinnēni”, Priekuļu pagastā, Priekuļu novadā, (kad.Nr.4272 007 0174) ar kopējo platību 11.6ha, sastāvoša no četrām zemes vienībām (kad.apz.4272 007 0174, 4272 007 0175, 4272 007 0176 un 4272 007 0177), dzīvojamās ēkas un palīgceltnes, īpašuma tiesības nostiprinātas zemesgrāmatā Aijai Gaiķei Priekuļu pagasta zemesgrāmatas nodalījumā Nr.1000 0055 3965;
2. Priekuļu novada dome 2017.gada 23.novembrī pieņēma lēmumu „Par zemes ierīcības – robežu pārkārtošanas projektu nekustamajam īpašumam „Vinnēni”, Priekuļu pagastā, Priekuļu novadā” (prot.Nr.13, p.31.), saskaņā ar kuru paredzēts pārkārtot īpašumā ietilpstošo zemes vienību ar kadastra apzīmējumu 4272 007 0176 un 4272 007 0174 savstarpējo robežu;
3. Priekuļu novada dome 2018.gada 22.novembrī pieņēma lēmumu „Par grozījumiem Priekuļu novada domes 2017.gada 23.novembra lēmumā (prot.Nr.13, 31.p.)” (prot.Nr.12, p.49.),
4. Priekuļu novada Priekuļu pagasta teritorijas plānojums ir pārapstiprināts Priekuļu novada domes sēdē 2009.gada 12.septembrī, protokols Nr.8, p.12.

 Ievērojot iepriekš minēto un pamatojoties uz Ministru kabineta 2016.gada 2.augusta noteikumu Nr.505 „Zemes ierīcības projekta izstrādes noteikumi” 26. un 28. punktu, likuma „Par pašvaldībām” 21.panta pirmās daļas 27.punktu, Ministru kabineta 2015.gada 8.decembra noteikumiem Nr.698 „Adresācijas noteikumi” 9.punktu, un Ministru kabineta 2006.gada 20.jūnija noteikumiem Nr.496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 16.1.punktu un Priekuļu novada domes Tautsaimniecības komitejas 2019 .gada 16.aprīļa (protokols Nr.5) lēmumu, atklāti balsojot: PAR –11 (Elīna Stapulone, Aivars Tīdemanis, Sarmīte Orehova, Baiba Karlsberga, Aivars Kalnietis, Dace Kalniņa, Jānis Mičulis, Juris Sukaruks, Mārīte Raudziņa, Māris Baltiņš, Ināra Roce), PRET –nav, ATTURAS –nav , Priekuļu novada dome **nolemj:**

1. Apstiprināt zemes ierīcības – robežu pārkārtošanas projektu nekustamajam īpašumam „Vinnēni”, Priekuļu pagastā, Priekuļu novadā, pārkārtojot īpašumā ietilpstošo zemes vienību ar kadastra apzīmējumu 4272 007 0176 un 4272 007 0174 savstarpējo robežu un izveidojot divus jaunus nekustamos īpašumus;
2. No jauna izveidotajam nekustamajam īpašumam, kas sastāv no trīs zemes vienībām: zemes vienība ar kadastra apzīmējumu 4272 007 0176 – Nr.1 zemes ierīcības projektā, un zemes vienībām ar kadastra apzīmējumu 4272 007 0175 un 4272 007 0177, piešķirt nosaukumu ,,Cīruļi”, Priekuļu pagastā, Priekuļu novadā;
	1. zemes vienības ar kadastra apzīmējumu 4272 007 0176 – Nr.1 zemes ierīcības projektā, platība 2.3ha, vairāk vai mazāk, cik izrādīsies zemes vienību iemērot dabā;
	2. zemes vienības ar kadastra apzīmējumu 4272 007 0176 – Nr.1 zemes ierīcības projektā, zemes lietošanas mērķis – zeme, uz kuras galvenā saimnieciskā darbība ir lauksaimniecība (0101);
	3. zemes vienību ar kadastra apzīmējumiem 4272 007 0175 un 4272 007 0177 robežas netiek grozītas un to platības saglabājas nemainīgas;
	4. zemes vienību ar kadastra apzīmējumiem 4272 007 0175 un 4272 007 0177 zemes lietošanas mērķis – zeme, uz kuras galvenā saimnieciskā darbība ir lauksaimniecība (0101);
3. No jauna izveidotajam nekustamajam īpašumam, kas sastāv no vienas zemes vienības ar kadastra apzīmējumu 4272 007 0174 – Nr.2 zemes ierīcības projektā, dzīvojamās mājas un vienas palīgceltnes, saglabāt nosaukumu ,,Vinnēni”, Priekuļu pagastā, Priekuļu novadā;
	1. zemes vienības ar kadastra apzīmējumu 4272 007 0174 – Nr.2 zemes ierīcības projektā, platība 2.7ha, vairāk vai mazāk, cik izrādīsies zemes vienību iemērot dabā;
	2. zemes vienības ar kadastra apzīmējumu 4272 007 0174 – Nr.2 zemes ierīcības projektā, zemes lietošanas mērķis – zeme, uz kuras galvenā saimnieciskā darbība ir lauksaimniecība (0101);
4. Dzīvojamai ēkai un vienai palīgceltnei uz zemes vienības ar kadastra apzīmējumu 4272 007 0174, saglabājas adrese ,,Vinnēni”, Priekuļu pagasts, Priekuļu novads, LV-4126;
5. Lēmumu nosūtīt SIA ,,MĒRNIEKS MMR”, VZD Vidzemes reģionālajai nodaļai elektroniski un Aijai Gaiķei, Edvarta Treimaņa – uz adresi: Zvārguļa iela 3, Cēsis, Cēsu novads, LV-4101.
6. Atbildīgais par lēmuma izpildi – teritorijas plānotājs Juris Pētersons.

Pielikumā: grafiskais attēlojums uz 1 lapas.

Domes priekšsēdētāja Elīna Stapulone